CELEX: 32011R0561
Language: bg
Date: 2011-06-10 00:00:00
Title: Регламент за изпълнение (ЕС) № 561/2011 на Комисията от 10 юни 2011 година за закриване на продажбата, предвидена в Регламент (ЕС) № 447/2010 за обявяване продажбата на обезмаслено мляко на прах в рамките на тръжна процедура

11.6.2011   
            
            
               BG
            
            
               Официален вестник на Европейския съюз
            
            
               L 152/23
            
         РЕГЛАМЕНТ ЗА ИЗПЪЛНЕНИЕ (ЕС) № 561/2011 НА КОМИСИЯТА
   от 10 юни 2011 година
   за закриване на продажбата, предвидена в Регламент (ЕС) № 447/2010 за обявяване продажбата на обезмаслено мляко на прах в рамките на тръжна процедура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, буква й) във връзка с член 4 от него,
   като има предвид, че:
   
               (1)
            
            
               С Регламент (ЕС) № 447/2010 на Комисията (2) беше открита продажбата чрез тръжна процедура на обезмаслено мляко на прах в съответствие с Регламент (ЕС) № 1272/2009 на Комисията от 11 декември 2009 г. за установяване на общи подробни правила за прилагане на Регламент (ЕО) № 1234/2007 на Съвета относно изкупуване и продаване на селскостопански продукти при публична интервенция (3).
            
         
               (2)
            
            
               По отношение на плана за разпределяне на храна за 2012 г. общото количество обезмаслено мляко на прах, изисквано от държавите-членки в съответствие с член 1, параграф 2, буква а) от Регламент (ЕС) № 807/2010 на Комисията от 14 септември 2010 г. относно установяване на подробни правила за снабдяването с храна от интервенционни складове в полза на най-нуждаещите се лица в Съюза (4), надхвърля наличното в момента количество. Следователно е целесъобразно цялото оставащо количество обезмаслено мляко на прах в интервенционни складове да бъде запазено.
            
         
               (3)
            
            
               Поради това продажбите на обезмаслено мляко на прах чрез тръжна процедура, открити с член 1 от Регламент (ЕС) № 447/2010, следва да бъдат закрити, а посоченият регламент да бъде отменен. Съответно офертите, получени от интервенционните агенции на държавите-членки след 17 май 2011 г., 11,00 ч. (брюкселско време), стават безпредметни.
            
         
               (4)
            
            
               С цел да се подаде бърз сигнал към пазара и да се гарантира ефективното управление на мярката настоящият регламент следва да влезе в сила в деня на публикуването му в Официален вестник на Европейския съюз.
            
         
               (5)
            
            
               Управителният комитет за общата организация на селскостопанските пазари не е представил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Закриват се продажбите на обезмаслено мляко на прах чрез тръжна процедура, открити с член 1 от Регламент (ЕС) № 447/2010.
   Член 2
   Регламент (ЕС) № 447/2010 се отменя.
   Член 3
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 юни 2011 година.
      
         
            За Комисията, от името на председателя,
         Dacian CIOLOŞ
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 126, 22.5.2010 г., стр. 19.
   
      (3)  ОВ L 349, 29.12.2009 г., стр. 1.
   
      (4)  ОВ L 242, 15.9.2010 г., стр. 9.